CELEX: E2004P0009
Language: et
Date: 2004-11-23 00:00:00
Title: Hagi, mille Islandi pankurite ja väärtpaberivahendajate ühendus esitas 23. novembril 2004 EFTA järelevalveameti vastu (Kohtuasi E-9/04)

17.2.2005   
            
            
               ET
            
            
               Euroopa Liidu Teataja
            
            
               C 40/18
            
         Hagi, mille Islandi pankurite ja väärtpaberivahendajate ühendus esitas 23. novembril 2004 EFTA järelevalveameti vastu
   (Kohtuasi E-9/04)
   (2005/C 40/11)
   Islandi pankurite ja väärtpaberivahendajate ühendus (Bankers' and Securities Dealers' Association of Iceland), mida esindasid dr Hans-Jörg Niemeyer (avenue Cortenbergh 1118, B-1000 Brüssel) ja dr Ralf Sauer (Charlottenstraße 35/36, 10117 Berliin, Saksamaa) õigusbüroost Hengeler Mueller, esitas 23. novembril 2004 EFTA kohtule hagi EFTA järelevalveameti vastu.
   Hageja nõuab, et kohus:
   
               1.
            
            
               tühistaks EFTA järelevalveameti 11. augusti 2004. aasta otsuse 213/04/COL (Islandi eluasemelaenude fond); ja
            
         
               2.
            
            
               mõistaks EFTA järelevalveametilt välja menetluskulud.
            
         Õiguslik taust ja asjaolud ning hagi toetavad väited:
   
               —
            
            
               Hageja on kõiki Islandi kommertspanku ühendav äriühing, mis tegutseb nende arvelduskojana.
            
         
               —
            
            
               Islandi eluasemelaenude fond (Icelandic Housing Financing Fund – HFF) annab üldlaenusid üksikisikutele eluaseme ehitamiseks või ostmiseks ning lisalaenusid madala sissetulekuga inimestele.
            
         
               —
            
            
               Hageja väidab, et üldlaenud kuuluvad tavapäraste pangateenuste hulka ning et HFF de facto riigimonopoli seisund on vastuolus teenuste osutamise vabaduse, asutamisõiguse ja kapitali vaba liikumise põhimõtetega.
            
         
               —
            
            
               EFTA järelevalveameti 11. augusti 2004. aasta otsusega 213/04/COL tunnistati HFF süsteem vastavaks riigiabi eeskirjadele EMP lepingu artikli 59 lõike 2 alusel.
            
         
               —
            
            
               Hageja väidab, et EFTA järelevalveamet:
               
                           —
                        
                        
                           jättis täitmata oma kohustuse algatada ametlik menetlus;
                        
                     
                           —
                        
                        
                           rikkus olulisi menetlusnõudeid, kuna ei esitanud järelevalveameti ja kohtu asutamise lepingu artiklis 16 nõutud piisavaid põhjuseid; ja
                        
                     
                           —
                        
                        
                           tõlgendas ja kohaldas vääralt EMP lepingu artikli 59 lõiget 2.